****MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**IZGLĪTĪBAS UN JAUNATNES LIETU KOMITEJAS SĒDES PROTOKOLS Nr. 12**

Madonā

2024. gada 15. oktobrī

Sēde sasaukta plkst. 9.00

Sēdi atklāj plkst. 9.00

Sēde notiek attālināti videokonferences platformā ZOOM.

Sēdē tika veikts audioieraksts.

**Sēdi vada** : komitejas priekšsēdētāja Valda Kļaviņa

**Protokolē**: lietvede Līga Rieksta

**Sēdē piedalās deputāti:** Artūrs Čačka, Iveta Peilāne, Rūdolfs Preiss, Valda Kļaviņa, Zigfrīds Gora, Arvīds Greidiņš, Artūrs Grandāns, Sandra Maksimova.

**Sēdē nepiedalās deputāti:** Māris Olte– attaisnotu iemeslu dēļ.

**Sēdē piedalās:**

Administrācijas darbinieki:Solvita Seržāne – Izglītības pārvaldes vadītāja, Liene Ankrava – Finanšu nodaļas vadītāja, Artūrs Leimanis – informācijas tehnoloģijas administrators, Uģis Fjodorovs – Madonas novada pašvaldības izpilddirektors, Inga Strazdiņa - vecākā speciāliste jaunatnes un ģimenes politikas jomā.

Pagastu un apvienību pārvalžu vadītāji: Elita Ūdre – Ērgļu apvienības pārvaldes vadītāja, Tālis Salenieks – Lubānas apvienības pārvaldes vadītājs, Artūrs Portnovs – Kalsnavas pagasta pārvaldes un Ļaudonas pagasta pārvaldes vadītājs, Ilona Zalāne – Mētrienas pagasta pārvaldes un Praulienas pagasta pārvaldes vadītāja.

Sēdes vadītāja Valda Kļaviņa iepazīstina ar Madonas novada pašvaldības domes Izglītības un jaunatnes lietu komitejas sēdes darba kārtību.

**DARBA KĀRTĪBĀ:**

**0. Par darba kārtību**

ZIŅO: *Valda Kļaviņa*

**1. Par Madonas novada Jaunatnes politikas attīstības plāna 2025. - 2028.gadam apstiprināšanu.**

ZIŅO: *Inga Strazdiņa*

**2. Par finansējuma piešķiršanu Ļaudonas pagasta PII ,,Brīnumdārzs’’digitālās tāfeles un displeja statīva iegādi iestādes vajadzībām**

ZIŅO: *Artūrs Portnovs*

**3. Par grozījumiem Madonas novada pašvaldības domes 24.01.2023. lēmumā Nr. 6 “Par Madonas novada pašvaldības iestāžu amata vienību sarakstu apstiprināšanu”**

ZIŅO: *Uģis Fjodorovs, Solvita Seržāne*

**4. Par papildus finansējuma piešķiršanu Madonas Valsts ģimnāzijai**

ZIŅO: *Guntis Ķeveris*

**5. Par priekšfinansējuma piešķiršanu Erasmus+ projektam**

ZIŅO: *Solvita Seržāne*

**6. Par papildus finansējuma piešķiršanu Praulienas pamatskolai**

ZIŅO: *Ilona Zalāne*

**7. Par grozījumiem Madonas novada pašvaldības domes 26.09.2024. lēmumā Nr. 606 “Par Madonas novada pašvaldības izglītības iestāžu pedagoģisko darbinieku amata vienību sarakstu apstiprināšanu”**

ZIŅO: *Solvita Seržāne*

**0. Par darba kārtību**

*ZIŅO: Valda Kļaviņa*

Sēdes vadītāja aicina balsot par sēdes darba kārtību.

**Atklāti balsojot: ar 7 balsīm "Par" (Artūrs Čačka, Artūrs Grandāns, Arvīds Greidiņš, Iveta Peilāne, Sandra Maksimova, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības dome **NOLEMJ:**

Apstiprināt 2024. gada 15. oktobra Madonas novada pašvaldības domes Izglītības un jaunatnes komitejas sēdes darba kārtību.

**1. Par Madonas novada Jaunatnes politikas attīstības plāna 2025. - 2028.gadam apstiprināšanu.**

*ZIŅO: Inga Strazdiņa*

*SAGATAVOTĀJS: Inga Strazdiņa*

Sēdes vadītājs aicina balsot par lēmuma projektu.

**Atklāti balsojot: ar 8 balsīm "Par" (Artūrs Čačka, Artūrs Grandāns, Arvīds Greidiņš, Iveta Peilāne, Rūdolfs Preiss, Sandra Maksimova, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Madonas novada jaunatnes politikas attīstības plāns 2025.-2028.gadam (turpmāk tekstā JPAP) ir vidēja termiņa jaunatnes jomas attīstības plānošanas dokuments, kurš nosaka Madonas novada jaunatnes politikas prioritātes, mērķus un rīcības virzienus nākamajiem četriem gadiem. Saskaņā ar Pašvaldību likumu, darbs ar jaunatni ir pašvaldības autonomā funkcija. JPAP izstrādāts saskaņā ar Madonas novada ilgtspējīgas attīstības stratēģiju 2022.–2035.gadam, Madonas novada attīstības programmu 2022.– 2028. gadam, izvērtējot Vidzemes plānošanas reģiona, nacionālā līmeņa plānošanas dokumentus un ievērojot valsts Jaunatnes politikas pamatprincipus un politikas plānošanas dokumentos definētos mērķus, prioritātes, rīcību virzienus, uzdevumus un pasākumus. Izvērtēta arī iepriekšējo periodu pieredze un aktuālās jaunatnes vajadzības un izaicinājumi, kas identificēti gan vietējā, gan nacionālā līmenī. JPAP nodrošina Madonas novada jaunatnes politikas attīstības plāna 2018.- 2024.gadam , noteikto prioritāšu: institucionālā sistēma darbam ar jaunatni, izglītība un apmācība, nodarbinātība, uzņēmējdarbība un uzņēmīgums, drošība un veselība, jauniešu līdzdalība pēctecību. JPAP izstrādāts ar mērķi sekmēt jauniešu dzīves kvalitātes uzlabošanu, atbalstot efektīvu darbu ar jaunatni, radot atbalstošu vidi jauniešu iniciatīvām un līdzdalībai sabiedriskajā dzīvē, kā arī veicināt jauniešu ar ierobežotām iespējām iekļaušanu. JPAP izstrādes procesā, 2023. gadā Izglītības un zinātnes ministrijas Jaunatnes politikas valsts programmas 2023.-2025. gadam valsts budžeta finansējuma ietvaros, sadarbībā ar pētnieku Gintu Klāsonu tika veikts pētījums “Madonas novada jaunieši: statistisks raksturojums un jauniešu viedokļu izpēte par jauniešu situāciju Madonas novadā”. Pētījuma ietvaros veikta arī esošās situācijas analīze un novada kartēšana. No 2022.gada oktobra līdz 2024. gada martam Madonas novada jauniešu dome kopā ar vecāko speciālistu jaunatnes un ģimenes politikas jomā, sadarbojoties ar jauniešu centriem un izglītības iestādēm, organizēja tikšanās ar jauniešiem 18 novada teritoriālajās vienībās un atsevišķās izglītības iestādēs. Tiekoties tika veiktas aptaujas un diskusijas ar jauniešiem, lai apzinātu viņu vajadzības un viedokļus par novada un teritoriālās vienības attīstību, jauniešu dzīves kvalitātes uzlabošanu. Ziņojums par sabiedrības iesaisti attīstības plānošanas dokumenta izstrādē sniegts sadaļā par sabiedrības līdzdalības pasākumiem. JPAP sastāv no esošās situācijas apraksta, stratēģiskās daļas un rīcības virzieniem. JPAP ir definēti 4 rīcības virzieni jaunatnes politikas īstenošanai Madonas novadā:

1. Efektīva darba ar jaunatni attīstība pašvaldībā

2. Jauniešu līdzdalības veicināšana

3. Darba tirgum un patstāvīgai dzīvei nepieciešamo prasmju un iemaņu apguves veicināšana

4. Vienlīdzīgu iespēju nodrošināšana un jauniešu ar ierobežotām iespējām iekļaušana

Noklausījusies sniegto informāciju, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Apstiprināt Madonas novada jaunatnes politikas attīstības plānu 2025.-2028.gadam.

**2. Par finansējuma piešķiršanu Ļaudonas pagasta PII ,,Brīnumdārzs’’digitālās tāfeles un displeja statīva iegādi iestādes vajadzībām**

*ZIŅO: Artūrs Portnovs*

*SAGATAVOTĀJS: Ināra Krasnova*

Sēdes vadītājs aicina balsot par lēmuma projektu.

**Atklāti balsojot: ar 8 balsīm "Par" (Artūrs Čačka, Artūrs Grandāns, Arvīds Greidiņš, Iveta Peilāne, Rūdolfs Preiss, Sandra Maksimova, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz finanšu un attīstības komitejas sēdi.**

Lēmuma projekts:

Mūsdienās datortehnoloģijas tiek aizvien plašāk pielietotas izglītības procesā. Tiek veidotas daudzas vienkāršas un sarežģītas datorprogrammas dažādu izziņas jomu aktivizēšanai. Interaktīvā tāfele ir viens no līdzekļiem, ko var veiksmīgi izmantot pirmsskolas vecuma bērnu apmācībā. Interaktīvā tāfele ir universāls instruments, kas ļauj pirmsskolas vecuma bērnu apmācību padarīt interesantāku, uzskatāmāku un aizraujošāku. Uz tāfeles ekrāna bērni var izpildīt praktiski tādas pašas darbības, kā uz papīra – savienot punktus, zīmēt, rakstīt, kas sekmē grafisko iemaņu veidošanos. Uz tāfeles ekrāna bērni var pārvietot attēlus, sakārtot tos noteiktā secībā, turpināt virkni, noteikt atbilstību kādai pazīmei, veikt attēlu vai uzrakstu atlasi pēc norādītās pazīmes. Bet pats svarīgākais – iemācīt bērniem lietderīgu IT izmantošanu!

Izmantojot interaktīvās tāfeles sniegtās iespējas, bērniem ir iespēja praktizēties un pilnveidot visas četras valodas prasmes: *Runāšanu, Klausīšanos, Lasīšanu, Rakstīšanu.*

Darbojoties ar interaktīvo tāfeli, bērni apgūst matemātikas pamatsakarības: izpratni par skaitu; skaitīšanu un tai atbilstošu ciparu rindu; veido priekšstatus par priekšmetu lielumu; attīsta prasmi orientēties plaknē un telpā; iepazīstas ar ģeometriskām figūrām u.c. Interaktīvā tāfele var tikt izmantota: *Bērnu apmācībai, rotaļnodarbībās; Spēlēs un uzdevumu risināšanā; Prezentācijas materiālu demonstrēšanai; Vecāku sapulcēs u.c*. Netradicionāla, moderna mācību vide paver jaunas iespējas bērnu ieinteresēšanā, motivēšanā vielas apguvē, veicina bērnu izziņas aktivitāti. Paplašina metodiskās iespējas, jo nodrošina mūsdienu tehnoloģiju sniegto iespēju izmantošanu vienlaicīgi vienā projektā. Papildus būtu nepieciešams iegādāties displeja statīvu, lai to varētu droši pārvietot, jo tad racionāli varētu to izmantot vairāki: logopēds, speciālais skolotājs, mūzikas, sporta un aktu zālē. Iestādei ir pieejami Skola 2023 metodiskie materiāli u.c., kā arī skolotāja Dace Simsone ir kā IT mentors iestādē, tādēļ nebūs grūtības ar prasmi apgūt tāfeles izmantošanu.

Lai nodrošinātu Ļaudonas pagasta PII ,,Brīnumdārzs’’ mūsdienīgāku ikdienas apmācību, konsultējoties ar Madonas novada IT speciālistu Agri Ankravu, lūgums ļaut iegādāties interaktīvo tāfeli: Starboard interactive Flat Paerel Display YL6X PR“ 65” collas, ar uzstādīšanu uz statīva 1621,00EUR(ar PVN).Kā arī statīvu displejam 270,00 EUR(ar PVN)kopā:1891,00EUR ar PVN

Noklausījusies sniegto informāciju, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Piešķirt Ļaudonas pagasta PII “Brīnumdārzs” finansējumu EUR 1891,00 apmērā interaktīvās tāfeles un statīva displejam iegādei no Madonas novada pašvaldības 2024.gada budžeta nesadalītajiem līdzekļiem, kas ņemti no Ļaudonas pagasta pārvaldes 2023.gada atlikuma.

**3. Par grozījumiem Madonas novada pašvaldības domes 24.01.2023. lēmumā Nr. 6 “Par Madonas novada pašvaldības iestāžu amata vienību sarakstu apstiprināšanu”**

*ZIŅO: Uģis Fjodorovs, Solvita Seržāne*

*SAGATAVOTĀJS: Artis Lauva*

Sēdes vadītājs aicina balsot par lēmuma projektu.

**Atklāti balsojot: ar 8 balsīm "Par" (Artūrs Čačka, Artūrs Grandāns, Arvīds Greidiņš, Iveta Peilāne, Rūdolfs Preiss, Sandra Maksimova, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz finanšu un attīstības komitejas sēdi.**

Lēmuma projekts:

Ar Pašvaldības domes 29.08.2024. lēmumu Nr. 526 “Par Madonas novada pašvaldības iestādes “Madonas novada bāriņtiesa” reorganizēšanu, izveidojot Madonas novada un Varakļānu novada pašvaldības kopīgu iestādi “Madonas novada un Varakļānu novada bāriņtiesa”, tās nolikuma apstiprināšanu” izveidota kopīga iestāde Madonas novada un Varakļānu novada bāriņtiesa, ņemot vērā, ka Madonas novada pašvaldības un Varakļānu novada pašvaldības kopīgo iestāžu Uzraudzības padomes funkcija ir apstiprināt Kopīgas iestādes struktūru, darbinieku amatalgas, Madonas novada bāriņtiesas amata vienību saraksts zaudē spēku ar 01.10.2024.

Pašvaldībā saņemts Ērgļu pirmsskolas izglītības iestādes “Pienenīte” vadītājas E. E. Zaretokas iesniegums Nr.2.1.3.1/24/3486, kurā lūgtas izmaiņas attiecībā uz amata vienību sarakstā esošo amata vienību “Pirmsskolas skolotāja palīgs”, jo Ērgļu pirmsskolas izglītības iestādes “Pienenīte” vecākās grupas skolotāja atgriežas no bērna kopšanas atvaļinājuma 01.11.2024. un, pamatojoties uz Madonas novada pašvaldības izglītības iestāžu, kuras īsteno pirmsskolas izglītības programmas, pedagoģisko darbinieku amata vienību skaita noteikšanas kārtības 2.pielikumu, kas paredz 1,7 pirmsskolas izglītības skolotāja amata vienības grupās ar bērnu skaitu līdz 13 (tajā skaitā izglītojamie no 5 gadu vecuma).

Ņemot vērā Pašvaldības domes 26.09.2024. lēmumu Nr.607 “Par Dzelzavas pagasta pirmsskolas izglītības iestādes “Rūķis” pievienošanu Dzelzavas pamatskolai”, veicamas izmaiņas amata vienību sarakstos, jo Dzelzavas pagasta pirmsskolas izglītības iestāde “Rūķis” beidz pastāvēt un iestādē esošās amata vienības tiek pievienotas Dzelzavas pamatskolai.

Noklausījusies sniegto informāciju, pamatojoties uz Pašvaldību likuma 10. panta pirmo daļu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Ar 01.10.2024. Madonas novada bāriņtiesas amatu vienību saraksts, kas apstiprināts ar Madonas novada pašvaldības domes 24.01.2023. lēmumu Nr. 6 (protokols Nr. 1, 6. p.) “Par Madonas novada pašvaldības iestāžu amata vienību sarakstu apstiprināšanu” (Pielikums Nr. 16) zaudē spēku.

2. Madonas novada Ērgļu apvienības pārvaldes un tās pakļautībā esošo iestāžu amata vienību sarakstā, kas apstiprināts ar Madonas novada pašvaldības domes 24.01.2023. lēmumu Nr. 6 (protokols Nr. 1, 6. p.) “Par Madonas novada pašvaldības iestāžu amata vienību sarakstu apstiprināšanu” (19. pielikums), izdarīt šādus grozījumus:

2.1. Ar 01.11.2024. Ērgļu pirmsskolas izglītības iestādes “Pienenīte” amata vienību sarakstā (bez pedagogu amatiem) grozīt esošo amata vienību “Pirmsskolas skolotāja palīgs” ar profesijas kodu 5312 01, amata vienību skaitu 8, mēnešalgas likmi 780 EUR, mēnešalgas fondu 6240 EUR, amata saimi 33., amata saimes līmeni I, mēnešalgas grupu 4., uz “Pirmsskolas skolotāja palīgs” ar profesijas kodu 5312 01, amata vienību skaitu 7,5, mēnešalgas likmi 780 EUR, mēnešalgas fondu 5850 EUR, amata saimi 33., amata saimes līmeni I, mēnešalgas grupu 4.

3. Madonas novada Dzelzavas pagasta pārvaldes un tās pakļautībā esošo iestāžu amata vienību sarakstā, kas apstiprināts ar Madonas novada pašvaldības domes 24.01.2023. lēmumu Nr. 6 (protokols Nr. 1, 6. p.) “Par Madonas novada pašvaldības iestāžu amata vienību sarakstu apstiprināšanu” (24. pielikums), izdarīt šādus grozījumus:

3.1. Ar 01.01.2025. svītrot pirmsskolas izglītības iestādes “Rūķis” (bez pedagogu amatiem) amata vienību sarakstu ar tajā esošajām amata vienībām.

3.2. Ar 01.01.2025. Dzelzavas pamatskolas (bez pedagogu amatiem) amata vienību sarakstā izveidot vienu jaunu amata vienību “Pirmsskolas skolotāja palīgs” ar profesijas kodu 5312 01, amata vienību skaitu 2, mēnešalgas likmi 780 EUR, mēnešalgas fondu 1560 EUR, amata saimi 33., amata saimes līmeni I, mēnešalgas grupu 4.

3.3. Ar 01.01.2025. Dzelzavas pamatskolas (bez pedagogu amatiem) amata vienību sarakstā izveidot vienu jaunu amata vienību “Pirmsskolas skolotāja palīgs – pavadonis” ar profesijas kodu 5312 01; 5311 03, amata vienību skaitu 0,5, stundas algas likmi 4,55 EUR, mēnešalgas fondu 380 EUR, amata saimi 33., amata saimes līmeni I, mēnešalgas grupu 4.

3.4. Ar 01.01.2025. Dzelzavas pamatskolas (bez pedagogu amatiem) amata vienību sarakstā izveidot vienu jaunu amata vienību “Vispārējās aprūpes māsa” ar profesijas kodu 2221 46, amata vienību skaitu 0,2, mēnešalgas likmi 800 EUR, mēnešalgas fondu 160 EUR, amata saimi 6.2., amata saimes līmeni IV B, mēnešalgas grupu 6.

3.5. Ar 01.01.2025. Dzelzavas pamatskolas (bez pedagogu amatiem) amata vienību sarakstā izveidot vienu jaunu amata vienību “Virtuves vadītājs” ar profesijas kodu 5151 11, amata vienību skaitu 0,2, mēnešalgas likmi 770 EUR, mēnešalgas fondu 154 EUR, amata saimi 16., amata saimes līmeni IV, mēnešalgas grupu 4.

3.6. Ar 01.01.2025. Dzelzavas pamatskolas (bez pedagogu amatiem) amata vienību sarakstā izveidot vienu jaunu amata vienību “Pavārs” ar profesijas kodu 5120 02, amata vienību skaitu 1, mēnešalgas likmi 740 EUR, mēnešalgas fondu 740 EUR, amata saimi 16., amata saimes līmeni III, mēnešalgas grupu 3.

4. Uzdot Madonas novada pašvaldības iestāžu vadītājiem, kuru vadīto iestāžu amata vienību sarakstos ir izdarītas izmaiņas ar šo lēmumu, darba tiesiskās attiecības to vadītajās iestādēs organizēt saskaņā ar šajā lēmumā noteikto, ja nepieciešams, izbeidzot, grozot vai nodibinot darba tiesiskās attiecības saskaņā ar darba tiesiskās attiecības regulējošajiem Latvijas Republikā spēkā esošajiem normatīvajā aktiem.

5. Uzdot Madonas novada Centrālās administrācijas Juridiskajai un personāla nodaļai, aktualizējot Madonas novada pašvaldību iestāžu amata vienību sarakstus, ņemt vērā šajā lēmumā noteiktos grozījumus amata vienību sarakstos.

6. Uzdot Madonas novada Centrālās administrācijas Finanšu nodaļai, veicot ar darbinieku atlīdzību saistītos aprēķinus un maksājumus, ņemt vērā šajā lēmumā noteiktos grozījumus amata vienību sarakstos. Neizlietoto finansējumu sakarā ar amata vienību izmaiņām Ērgļu pirmsskolas izglītības iestādē “Pienenīte” grozīt uz pedagogu algu rezervēm. Finanšu līdzekļus amata vienību atlīdzības izmaiņu finansēšanai attiecībā uz Dzelzavas pamatskolas amata vienību izmaiņām paredzēt no Dzelzavas pagasta pirmsskolas izglītības iestādes “Rūķis” un Dzelzavas pagasta pārvaldes budžeta līdzekļiem.

**4. Par papildus finansējuma piešķiršanu Madonas Valsts ģimnāzijai**

*ZIŅO: Guntis Ķeveris*

*SAGATAVOTĀJS: Solvita Seržāne*

Sēdes vadītājs aicina balsot par lēmuma projektu.

**Atklāti balsojot: ar 8 balsīm "Par" (Artūrs Čačka, Artūrs Grandāns, Arvīds Greidiņš, Iveta Peilāne, Rūdolfs Preiss, Sandra Maksimova, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz finanšu un attīstības komitejas sēdi.**

Lēmuma projekts:

Ir saņemts Madonas Valsts ģimnāzijas direktores V. Madernieces 17.09.2024. Nr. 01-21/32 iesniegums (reģistrēts Madonas novada pašvaldībā 17.09.2024. Nr. 2.1.3.1/24/3313 ar lūgumu piešķirt papildu finansējumu EUR 1723,00 apmērā Madonas Valsts ģimnāzijas stadiona pieguļošās teritorijas Skolas ielā 8, Madonā labiekārtošanai: kāpņu labošanas darbiem un velosipēdu novietnes uzstādīšanai. Ir sagatavota veicamo labiekārtošanas darbu tāme.

Madonas Valsts ģimnāzijas stadionā notiek Madonas Bērnu un jaunatnes sporta skolas treniņi, kā arī tas ir pieejams citām izglītības iestādēm un Madonas pilsētas iedzīvotājiem.

Noklausījusies sniegto informāciju, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

Piešķirt papildus finansējumu EUR 1723,00 (viens tūkstotis septiņi simti divdesmit trīs eiro, 00 centi) apmērā Madonas Valsts ģimnāzijas stadiona pieguļošās teritorijas Skolas ielā 8, Madonā labiekārtošanai no Madonas novada pašvaldības 2024.gada budžeta nesadalītajiem līdzekļiem, kas ņemti no Madonas apvienības pārvaldes 2023.gada atlikuma.

**5. Par priekšfinansējuma piešķiršanu Erasmus+ projektam**

*ZIŅO: Solvita Seržāne*

*SAGATAVOTĀJS: Solvita Seržāne*

Sēdes vadītājs aicina balsot par lēmuma projektu.

**Atklāti balsojot: ar 8 balsīm "Par" (Artūrs Čačka, Artūrs Grandāns, Arvīds Greidiņš, Iveta Peilāne, Rūdolfs Preiss, Sandra Maksimova, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz finanšu un attīstības komitejas sēdi.**

Lēmuma projekts:

Ir saņemts Madonas Valsts ģimnāzijas direktores V. Madernieces 26.09.2024. Nr. 01-21/37 iesniegums (reģistrēts Madonas novada pašvaldībā 26.09.2024. Nr. 2.1.3.1/24/3464 ar lūgumu piešķirt Madonas Valsts ģimnāzijai priekšfinansējumu 20% apmērā ERASMUS+ programmas Jaunatnes līdzdalības projekta Nr. 2024-1-LV02-KA154-YOU-000239616 “Eiropas digitālie jaunieši” īstenošanai.

Kopējā plānotā dotācijas summa ir EUR 25685,00, t.sk. saņemtais priekšfinansējums 80% apmērā EUR 20548,00 un nepieciešamais pašvaldības priekšfinansējums 20 % apmērā 5137,00 eiro. Projekta īstenošana noslēgsies 2025. gada maija mēnesī.

Noklausījusies sniegto informāciju, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

Piešķirt Madonas Valsts ģimnāzijai priekšfinansējumu 20% apmērā - EUR 5137,00 (pieci tūkstoši viens simts trīsdesmit septiņi eiro, 00 centi) ERASMUS+ programmas Jaunatnes līdzdalības projekta Nr. 2024-1-LV02-KA154-YOU-000239616 “Eiropas digitālie jaunieši” īstenošanai, finansējumu paredzēt plānojot 2025.gada budžetu.

**6. Par papildus finansējuma piešķiršanu Praulienas pamatskolai**

*ZIŅO: Ilona Zalāne*

*SAGATAVOTĀJS: Solvita Seržāne*

Sēdes vadītājs aicina balsot par lēmuma projektu.

**Atklāti balsojot: ar 8 balsīm "Par" (Artūrs Čačka, Artūrs Grandāns, Arvīds Greidiņš, Iveta Peilāne, Rūdolfs Preiss, Sandra Maksimova, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz finanšu un attīstības komitejas sēdi.**

Lēmuma projekts:

Ir saņemts Praulienas pārvaldes vadītājai I.Zalānes 11.10.2024. ierosinājums (reģistrēts Madonas novada pašvaldībā 11.10.2024. Nr. 1.1.2/24/831) ar lūgumu piešķirt papildu finansējumu EUR 300,00 apmērā Praulienas pamatskolas izglītojamo un pedagogu kultūras un mācību pieredzes apmaiņas braucienam 2024. gada novembrī uz sadraudzības skolu Kullamā, Igaunijā.

Noklausījusies sniegto informāciju, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

Piešķirt papildus finansējumu EUR 300,00 (trīs simti eiro, 00 centi) apmērā Praulienas pamatskolas izglītojamo un pedagogu kultūras un mācību pieredzes apmaiņas braucienam 2024.gada novembrī uz sadraudzības skolu Kullamā, Igaunijā 2024.gada pārpildes budžeta.

**7. Par grozījumiem Madonas novada pašvaldības domes 26.09.2024. lēmumā Nr. 606 “Par Madonas novada pašvaldības izglītības iestāžu pedagoģisko darbinieku amata vienību sarakstu apstiprināšanu”**

*ZIŅO: Solvita Seržāne*

*SAGATAVOTĀJS: Solvita Seržāne*

Sēdes vadītājs aicina balsot par lēmuma projektu.

**Atklāti balsojot: ar 8 balsīm "Par" (Artūrs Čačka, Artūrs Grandāns, Arvīds Greidiņš, Iveta Peilāne, Rūdolfs Preiss, Sandra Maksimova, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz finanšu un attīstības komitejas sēdi.**

Lēmuma projekts:

Saskaņā ar grozījumiem 05.07.2016. Ministru kabineta noteikumos Nr. 445 “Pedagogu darba samaksas noteikumi” un ņemot vērā apstiprināto izglītojamo skaitu Valsts izglītības informācijas sistēmā (VIIS) uz 01.09.2024. un saņemto valsts mērķdotācijas apmēru no 2024. gada 1. septembra līdz 31. decembrim Madonas novada pašvaldības profesionālās ievirzes izglītības iestādēm, ir veicami grozījumi vienotajā Madonas novada pašvaldības izglītības iestāžu pedagogu amata vienību sarakstā.

Pašvaldībā saņemts Ērgļu pirmsskolas izglītības iestādes “Pienenīte” vadītājas E. E. Zaretokas iesniegums Nr. 2.1.3.1/24/3486, kurā lūgtas izmaiņas attiecībā uz amata vienību sarakstā esošo amata vienību “Pirmsskolas izglītības skolotājs”, jo Ērgļu pirmsskolas izglītības iestādes “Pienenīte” vecākās grupas skolotāja atgriežas no bērna kopšanas atvaļinājuma 01.11.2024. un, pamatojoties uz Madonas novada pašvaldības izglītības iestāžu, kuras īsteno pirmsskolas izglītības programmas, pedagoģisko darbinieku amata vienību skaita noteikšanas kārtības 2. pielikumu, kas paredz 1,7 pirmsskolas izglītības skolotāja amata vienības grupās ar bērnu skaitu līdz 13 (tajā skaitā izglītojamie no 5 gadu vecuma).

Noklausījusies sniegto informāciju, Pamatojoties uz Pašvaldību likuma 10. panta pirmo daļu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Ar 01.10.2024. Ērgļu Mākslas un mūzikas skolas pedagoģisko darbinieku amata vienību sarakstā grozīt esošo amata vienību “Profesionālās ievirzes skolotājs” ar profesijas kodu 2320 02, amata vienību skaitu 1,465, mēnešalgas likmi 1145 EUR, mēnešalgas fondu 1677 EUR, uz “Profesionālās ievirzes skolotājs” ar profesijas kodu 2320 02, amata vienību skaitu 1,105, mēnešalgas likmi 1145 EUR, mēnešalgas fondu 1265 eiro.

2. Ar 01.10.2024. Jāņa Norviļa Madonas mūzikas skolas pedagoģisko darbinieku amata vienību sarakstā grozīt esošo amata vienību “Profesionālās ievirzes skolotājs” ar profesijas kodu 2320 02, amata vienību skaitu 0,492, mēnešalgas likmi 1145 EUR, mēnešalgas fondu 563 EUR, uz “Profesionālās ievirzes skolotājs” ar profesijas kodu 2320 02, amata vienību skaitu 1,412, mēnešalgas likmi 1145 EUR, mēnešalgas fondu 1617 eiro.

3. Ar 01.10.2024. Jāņa Simsona Madonas mākslas skolas pedagoģisko darbinieku amata vienību sarakstā grozīt esošo amata vienību “Profesionālās ievirzes skolotājs” ar profesijas kodu 2320 02, amata vienību skaitu 2,083, mēnešalgas likmi 1145 EUR, mēnešalgas fondu 2385 EUR, uz “Profesionālās ievirzes skolotājs” ar profesijas kodu 2320 02, amata vienību skaitu 1,233, mēnešalgas likmi 1145 EUR, mēnešalgas fondu 1412 eiro.

4. Ar 01.11.2024. Ērgļu pirmsskolas izglītības iestādes “Pienenīte” pedagoģisko darbinieku amata vienību sarakstā grozīt esošo amata vienību “Pirmsskolas izglītības skolotājs” ar profesijas kodu 2342 01, amata vienību skaitu 7,108, mēnešalgas likmi 1526 EUR, mēnešalgas fondu 10847 EUR, uz “Pirmsskolas izglītības skolotājs” ar profesijas kodu 2342 01, amata vienību skaitu 7,808, mēnešalgas likmi 1526 EUR, mēnešalgas fondu 11915 eiro.

5. Uzdot Madonas novada pašvaldības izglītības iestāžu vadītājiem, kuru vadīto iestāžu amata vienību sarakstos ir izdarītas izmaiņas ar šo lēmumu, darba tiesiskās attiecības to vadītajās iestādēs organizēt saskaņā ar šajā lēmumā noteikto, ja nepieciešams, izbeidzot, grozot vai nodibinot darba tiesiskās attiecības saskaņā ar darba tiesiskās attiecības regulējošajiem Latvijas Republikā spēkā esošajiem normatīvajā aktiem.

6. Uzdot Madonas novada Centrālās administrācijas Izglītības pārvaldei, aktualizējot Madonas novada pašvaldību izglītības iestāžu pedagoģisko darbinieku amata vienību sarakstus, ņemt vērā šajā lēmumā noteiktos grozījumus amata vienību sarakstā.

7. Uzdot Madonas novada Centrālās administrācijas Finanšu nodaļai, veicot ar darbinieku atlīdzību saistītos aprēķinus un maksājumus, ņemt vērā šajā lēmumā noteiktos grozījumus amata vienību sarakstos.

Sēdi slēdz 10:21

*Sēdes darba process, ziņojumi, priekšlikumi, komentāri, diskusijas atspoguļoti sēdes audio ierakstā.*

Sēdes vadītāja V. Kļaviņa

Sēdes protokolists L. Rieksta